
1
“Ji̱n ŋäc i̱ gua̱a̱th in la di̱eth
kɛ det dɔaar?
Ji̱n la nɛni thi̱i̱l dɔaar
mi dap kɛn gaatkiɛn?
2
Ji̱n deri päth tin liac kɛ
kɛ ŋa̱c,
kiɛ ŋäci gua̱th in la
di̱ethkɛ kɛ,
3
min cikɛn rɔ tɛ̱̈ɛ̱̈
kɛ ɣöö bikɛ di̱eth,
gua̱th in di̱eeth kɛn dɛykiɛn?
4
Kɛnɛ min la pith gaatkiɛn
ni dɔɔr a bikɛ bum,
kä la kɛn cua̱ däk piny
kɛ manikiɛn.
5
“Kä ɛŋa ɛ nëë jak muul dɔaar
kä bi cieŋ a lɔr?
Kä ɛŋa ɛ nëë lony yieen
muɔ̱l in puɔl puɔl?
6
Kä cä dɔr mi di̱i̱t ka̱m jɛ ala
cieŋdɛ,
kɛnɛ mun milɛkä ala
gua̱a̱th cieŋädɛ?
7
Kä /cɛ ta̱a̱ rɛy wec go̱o̱r,
kä /cɛ jɔw raam in kɔt
jɛ liŋ.
8
Kä cɛ wuɔ̱th päämni jakä
gua̱a̱th la̱kdɛ,
kä go̱rɛ ni juaac tin tɔ̱ɔ̱c.
9
“Ji̱n deri lät kɛ tuut mok
in te dɔɔr?
Kä jɛn bɛ wäär thuk
rɛy wecdu?
10
Deri jɛ yiën pur a bɛ nhɔk,
kiɛ derɛ ji̱ guɔ̱ɔ̱r mi wi̱i̱
jɛ yɔ̱a̱c pur rɛy löli?
11
Deri ŋäth ni buɔ̱mdɛ min di̱i̱t,
kiɛ deri lätku diaal päl
kɛ kui̱cdɛ?
12
Ji̱n deri jɛ ŋäth i̱ bɛ luny
jɔk mi ca jɛ lony,
derɛ bɛlku nööŋ guäth in
bakɛ lɔk thi̱n?
13
“Kä wuut la ɣärɛ gɔ̱kɛ
ni liakä,
kuɛla ɣöö kɛn gɔ̱kɛ kɛnɛ
juät tɔ̱tɔ̱ /kɛ nyin tɛthä
lɔaac kä jɛ?
14
Kä kɛ ɣöö la bänyɛ toŋkɛ
piny ni baaŋ,
a bi piny kɛ jak kä leth.
15
/Cɛ jɛ ŋäc ɛn ɣöö dëë
kɛ dɔany kɛ ciök,
kiɛ dee ley dɔaar kɛ dɔany.
16
La ciɛŋɛ gaatkɛ ce̱tkɛ mi
/cikɛ gaatkɛ,
a cäŋ bi la̱tdɛ la baŋ,
ŋotdɛ /cɛ dual,
17
kɛ ɣöö /ken Kuothɛ ka̱m pɛl,
kä thilɛ jɛ ŋäc ŋɔaani.
18
Kä mi cɛ riŋ,
la lenyɛ ni gua̱n jiöŋköör
kɛ pual.
19
“Ɛ ji̱n ɛ nëë moc jio̱ŋko̱o̱r
guëth,
kiɛ ɛ ji̱n läth miem ŋua̱a̱kdɛ
thi̱n ɔ?
20
Ɛ ji̱n la jak jɛ kä ka̱c
ce̱tkɛ rak ɔ?
Kä cäŋ ɛ niɛ thiëmdɛ ɛ guëth.
21
Mi cɛ wa̱t rɛy täpä
la liakɛ buɔ̱mdɛ,
la wëë rɔ cuɔt ni ko̱o̱r.
22
Jɛn /cɛ dual,
kä /cɛ rɔ la barɛ ko̱o̱r.
23
Kä jɛn la thiäŋ jɔkdɛ kɛ
bääri kuen kueen,
kɛ yio̱w ko̱o̱r ti muɔth muɔɔth
kɛnɛ ri̱epni.
24
Kä mi määtdɛ piny
kɛ wuɔ̱r guëth,
/cɛ la cuŋɛ amäni mi cɛ jɔw
kaaŋä köör liŋ.
25
Mi ci kaaŋ köör ku wak,
bɛ cu wee i̱, ‘Ɛ jɛn!’
Bɛ ko̱r ku liŋ ni guäth
mi nɔ̱a̱n,
ruac kua̱ri, kɛnɛ rɔaliɛn.
26
“Ɛ pɛlu ɛn min la pär
kɛ cuɔɔr,
min la wä kɛ jɛ ni peek
cuëëc ɣɔaa?
27
Lär ɛ ji̱n ɛ jɛ ɛn ɣöö bɛ wä
wuɔ̱thni päämni nhial,
kä bɛ duelɛ la̱t ni nhial?
28
Kɛ ɣöö la te duelɛ
ni rɛy päämni,
ni rɛy kɔ̱a̱kni pa̱a̱m
tin ciɛw ciɛɛw.
29
Kä bɛ ley in kakɛ cu guic
niɛ wi̱ni,
kɛ ɣöö la nën wäŋkɛ
ni guäth mi nɔ̱a̱n.
30
Kɛ ɣöö la loot gaatkɛ ni riɛm,
kä gua̱a̱th ɔ ca duɔ̱ɔ̱r näk
thi̱n ɔ tëë thi̱n.”
